Official Journal L 029 , 30/01/1987 P. 0010 - 0016

Finnish special edition: Chapter 4 Volume 2 P. 0169

Swedish special edition: Chapter 4 Volume 2 P. 0169



Ftehim bejn il-Komunità Ekonomika Ewropea u l-Gvern tar-Repubblika tal-Guinea li jemenda il-Ftehim bejn il-Komunità Ekonomika Ewropea u l-Gvern tal-Poplu Rivoluzzjonarju tar-Repubblika tal-Guinea dwar is-sajd ‘l barra mill-kosta tal-Guinea, iffirmat f'Conakry fis-7 ta' Frar 1983 Artikolu 1 Artikolu 1Il-Ftehim bejn il-Komunità Ekonomika Ewropea u l-Gvern tar-Repubblika tal-Guinea dwar is-sajd ‘l barra mill-kosta tal-Guinea, iffirmat fis-7 ta' Frar 1983, għandu jiġi emendat kif ġej: (1) Fit-titolu u t-test tal-Ftehim il-kliem Poplu Rivoluzzjonarju tar-Repubblika tal-Guinea għandu jinbidel bil-kliem Repubblika tal-Guinea; (2) (Din l-emenda mhux relevanti għat-test Ingliż); (3) L-Artikolu 8(3) għandu jiġi mibdul b'dan li ġej: "Il-kumpens finanzjarju għandu jiġi użat biss għall-proġetti u servizzi finanzjarji li għandhom x'jaqsmu mas-sajd;" (4) L-ANNESS I, imsemmi fl-Artikoli 2 u 5 tal-Ftehim, u l-Annessi tiegħu, għandhom jiġu mibdula bit-test anness hawnhekk; (5) Il-Protokoll imsemmi fl-Artikolu 8 tal-Ftehim għandu jiġi mibdul bit-test anness hawnhekk. Artikolu 2 1. Dan il-Ftehim, miktub f'żewġ kopji bid-Daniż, bil-Ġermaniż, bil-Grieg, bl-Ingliż, bil-Franċiż, bit-Taljan, bl-Olandiż, bil-Portugiż u bl-Ispanjol, kull wieħed minn dawn it-testijiet ikun awtentiku indaqs, għandu jidħol fis-seħħ fid-data ta' l-iffirmar. 2. Għandu japplika mit-8 ta' Awissu 1986. -------------------------------------------------- ANNESS IL-KONDIZZJONIJIET GĦALL-ATTIVITAJIET TAS-SAJD FIŻ-ŻONA TA' SAJD TAL-GUINEA MINN DGĦAJJES TAL-KOMUNITÀ A. Applikazzjoni tal-liċenzja u formalitajiet tal-ħruġ Il-proċedura ta' l-applikazzjoni għal, u l-ħruġ ta', il-liċenzji li jħallu dgħajjes tal-Komunità jistgħadu fiż-żona ta' sajd fil-Guinea għandha tkun kif ġej: L-awtoritajiet relevanti tal-Komunità għandhom jippreżentaw lill-Uffiċċju tas-Segretarju ta' l-Istat tas-Sajd tar-Repubblika tal-Guinea, permezz tad-Delegazzjoni tal-Kummissjoni fil-Guinea, applikazzjoni għal kull dgħajsa li tixtieq tistgħad taħt dan il-Ftehim, ta' l-anqas 10 ijiem qabel id-data tal-bidu tal-perjodu ta' validità mitluba. L-applikazzjonijiet għandhom isiru fuq il-formoli maħruġa għal dak il-għan mill-Gvern tar-Repubblika tal-Guinea, li eżempju tagħha hu anness hawnhekk. Kull applikazzjoni għal-liċenżja għandha tkun akkumpanjata bi rċevuta tal-ħlas għall-perjodu tal-validità tal-liċenżja. Il-liċenzji iridu jkunu fuq id-dgħajsa l-ħin kollu. I. Provvedimenti applikabbli għad-dgħajjes tat-tkarkir 1. Qabel il-ħruġ tal-liċenzja, kull dgħajsa trid tiġi preżentata fil-port ta' Conakry biex issirilha spezzjoni bi qbil mar-regoli u r-regolamenti fis-seħħ. Jekk il-liċenzja terġa' tiġġedded fl-istess xahar kalendarju, id-dgħajjes għandhom ikunu eżenti mill-ispezzjoni. 2. Kull dgħajsa għandha tkun rappreżentata minn fattur approvat mill-Uffiċċju tas-Segretarju ta' l-Istat tas-Sajd. 3. Il-ħlas tal-liċenzji għandu jkunu ekwivalenti għal dawn l-ammonti annwali li ġejjin: - 110 ECU/grt għall-dgħajjes tat-tkarkir tal-ħut, jew 250 kg/grt ta' ħut mniżżel f'xi port tal-Guinea, - 130 ECU/grt għal dgħajjes taċ-ċefalopodu, - 133 ECU/grt għal dgħajjes tat-tkarkir mimlija bil-gambli u għal dgħajjes mħallta mimlija b'diversi tipi ta' ħut imma b'iżjed minn 30 % gambli bl-użin. Dan il-ħlas għandu jsir bil-munita magħrufa mill-awtoritajiet tal-Guinea u stabbilit fuq bażi pro rata skond il-perjodu ta' validità tal-liċenzja. Il-ħlas magħżul hu indikat mis-sid tad-dgħajsa meta jimla' l-applikazzjoni tal-liċenzja. Il-ħut għandu jitqassam skond programm stabbilit meta jinħarġu l-liċenzji, almenu xahar iva u xahar le, l-awtoritajiet tal-Guinea għandhom ikunu jafu b'kull kunsinna tal-anqas ħamest ijiem qabel it-tqassim. II. Proviżjonijiet applikabbli għad-dgħajjes għat-tonn u longliners 1. Il-ħlas għandu jkun ta' 20 ECU għal kull tunnellata maqbuda fiż-żona tas-sajd tal-Guinea. 2. Applikazzjonijiet għal-liċenzji ta' dgħajjes tat-tonn u longliners għandhom jinħarġu wara li jsir il-ħlas li ġej lill-Uffiċċju tas-Segretarju ta' l-Istat tas-Sajd ta' 1000 ECU għal sena għal kull tuna seiner, 200 ECU għal sena għal kull dgħajsa għat-tonn bil-pole-and-line u 200 ECU għal sena għal kull longliner, ekwivalenti għall-ħlas ta': - 50 tunnellata tonn maqbud f'sena fil-każ tat-tartarun, - 10 tunnellata tonn maqbud f'sena fil-kas ta' Dgħajjes pole-and-line, - 10 tunnellata pixxispad maqbud f'sena fil-każ ta' longliners. Prospett provviżorju tal-ħlas dovut għal sena sajd għandu jinħareġ mill-Kummissjoni tal-Komunitajiet Ewropej fl-aħħar ta' kull sena kalendarja fuq bażi tal-prospett tal-qbid imressaq mis-sidien tad-dgħajjes u mogħtija fl-istess żmien lill-awtoritajiet tal-Guinea u d-dipartimenti responsabbli tal-Kummissjoni. L-ammont korrispondenti għandu jitħallas mis-sidien tad-dgħajjes fl-Uffiċċju tas-Segretarju ta' l-Istat tas-Sajd mhux aktar tard mill-31 ta' Marzu tas-sena ta' wara. Il-prospett finali tal-ħlas dovut għandu jinħareġ mill-Kummissjoni wara t-turija tal-verità tal-volum tal-qabda minn korp xjentifiku speċjalizzat fl-inħawi. Il-prospett finali għandu jiġi kkomunikat lill-awtoritajiet tal-Guinea u mgħarraf lis-sidien tad-dgħajjes, li għandhom 30 ġurnata biex jeħilsu mill-obligazzjonijiet finanzjarji tagħhom. Madankollu, jekk l-ammont tal-prospett finali hu inqas mill-ħlas bil-quddiem imsemmi aktar ‘il fuq, il-bilanċ li jirriżulta ma jingħatax lura. B. Prospett tal-Qabda Id-dgħajjes kollha li huma awtorizzati biex jistgħadu fl-ibħra tal-Guinea skond il-Ftehim għandhom ikunu obbligati li jibgħatu lill-Uffiċċju tas-Segretarju ta' l-Istat tas-Sajd, via d-Delegazzjoni tal-Kummissjoni f'Conakry, prospett tal-qabda tagħhom magħmul skond l-eżempju fl-Anness II tal-Ftehim. Dawn il-prospetti tal-qbid għandhom isiru kull xahar u ppreżentati għall-inqas kull kwart tas-sena. Ċ. L-ingaġġ tal-baħrin Sidien tad-dgħajjes li għandhom liċenzji tas-sajd skond il-Ftehim għandhom jikkontribixxu għat-taħriġ professjonali taċ-ċittadini tal-Guinea skond il-kondizzjonijiet u l-limiti t'hawn taħt: 1. Kull sid ta' dgħajsa tat-tkarkir għandu jintrabat li jimpjega: - żewġ sajjieda, inkluż wieħed sajjied/osservatur, fuq dgħajjes sa' 300 grt u fuq kull dgħajsa ċefalopodu, - xi numru, inkluż wieħed osservatur/sajjied, ekwivalenti għal 25 % tas-sajjieda fuq id-dgħajjes ta' aktar minn 300 grt. 2. Sitt baħrin mill-Guinea għandhom ikunu impjegati permanenti fuq il-flotta tat-tuna seiners. Fil-każ ta' dgħajjes pole and line, tmien baħrin mill-Guinea għandhom ikunu impjegati għall-istaġun tas-sajd tat-tonn fl-ibħra tal-Guinea. Madankollu, ma jistax ikun hemm iżjed minn baħri wieħed mill-Guinea fuq kull dgħajsa. Dawn l-obligazzjonijiet jistgħu jieħdu forma ta' somma flus ta' kull sena ekwivalenti għas-salarji tal-baħrin; dawn il-flus jiġu użati għat-taħriġ tas-sajjieda mill-Guinea. 3. Is-salarji tal-baħrin, maħruġa bi qbil mas-sistema tal-Guinea, u forom oħra ta' kumpens għandhom jittieħdu mis-sidien tad-dgħajjes. D. Żoni tas-sajd Iż-żoni tas-sajd aċċessibli għad-dgħajjes tal-Komunità għandhom ikopru l-ibħra kollha taħt il-ġurisdizzjon tal-Guinea lil hemm minn: (1) Tlett mili nawtiċi meta tqis dgħajjes tal-gambli li ma jaqbżux 135 grt; (2) Sitt mili nawtiċi meta tqis dgħajjes tal-gambli ta' bejn 135 u 300 grt; (3) Sitt mili nawtiċi meta tqis dgħajjes ċefalopodu fl-ewwel sena ta' l-applikazzjoni tal-Protokoll kurrenti. Fi tmiem dan il-perjodu dispożizzjonijiet speċifiċi dwar l-adeżjoni ta' dgħajjes ċefalopodu jistgħu jiġu addottati mill-Kumitat Konġunt; (4) 12-il mil nawtiku meta tqis dgħajjes tal-gambli li jaqbżu it-300 grt; (5) 15-il mil nawtiku meta tqis dgħajjes tat-tkarkir għal ħut. E. Ħoloq awtorizzat 1. Il-ħolqa awtorizzata għall-korp tat-tkarkir (ħolqa estiża kompletament) għandha tkun: (a) 60 mm għad-dgħajjes tal-ħut: (b) 40 mm għal dgħajjes ċefalopodu; (ċ) 25 mm għal dgħajjes tal-gambli; 2. Dawn il-qisien japplikaw taħt regolamenti tal-Guinea għad-dgħajjes kollha li jtajru il-bandiera tal-Guinea jew xi bandiera oħra u jistgħu jinbidlu fid-dawl tar-rakkomandazzjoni formulata minn organizzazzjonijiet internazzjonali xjentifiċi. F. Spezzjoni u mmonitorjar ta' l-attivitajiet tas-sajd Kull dgħajsa tal-Komunità li tkun qed tistgħad fiż-żona tas-sajd tal-Guinea għandu jkollha abbord, u jgħin fit-tmiem tad-dmirijiet tiegħu, xi uffiċjal tal-Guinea responsabbli mill-ispezzjoni u l-immonitjar. G. Pieni Il-ksur tar-regolamenti għandu jiġi penalizzat kif ġej: (1) ħlas ta' multa ta' bejn 500000 u 1500000 franki tal-Guinea, mħallsa f'ECU, għan-nuqqas ta' konformità mad-daqs tal-ħolqa jew maż-żoni tas-sajd; (2) il-liċenzja tas-sajd ma tiġġeddidx minħabba n-nuqqas ta' dikjarazzjoni tal-provvista; (3) Ħlas ta' multa ta' 1000 ECU għal kull tunnellata ħut li ma tniżżilx. Kampjun previst f'A I [1] SECRETARJAT TA' L-ISTAT TAS-SAJD | REPUBBLIKA TAL-GUINEA | DIRETTORAT-ĠENERALI TAS-SAJD | Xogħol – Ġustizzja – Solidarjetà | ID-DETTALJI GĦANDHOM JIMTLEW BIEX ISOSTNU APPLIKAZZJONI GĦAL-LIĊENZJA TAS-SAJD Applikant … Isem … Sengħa jew stil tad-ditta … Uffiċċju reġistrat … Kapital Sottoskritt … Indirizz … Dgħajjes li għalihom qed tintalab il-liċenzja: 1. … 2. … 3. … 4. … 5. … Isem u indirizz tas-Sid: … Validità tal-liċenzja applikata … Il-bastiment Isem … Nru tar-Reġistrazzjoni … Call sign … Data u post tal-bini … Nazzjonalità (bandiera) … Tul: 1. o.a. … | 2. b. … | Wisa': 1. o.a. … | 2. il-wisa' tal-buq … | Tunnellati reġistrati: … Tunnellati netti reġistrati: … Tip ta' makna u klassi: … Port tar-reġistrazzjoni: … Ekwipaġġ: … Tip ta' sajd: … Formola ta' ħlas (dgħajjes tal-ħut): … A. Sajd bit-tkarkir Tul tad-dgħajsa li tiġbed … Ftuħ … Id-daqs tal-ħolqa fil-korp … Id-daqs tal-ħolqa fil-ġwienaħ … B. Sajd tat-tonn Numru ta' bastimenti … Tul tax-xibka … Numru ta' tankijiet tal-lixka … Volum tat-tankijiet tal-lixka … Lixki ħajjin … Purse Seine … Id-dgħajsa hi dgħajsa friża? … Jekk iva, niżżel: - il-qawwa totali tal-friżer … - il-kapaċità li jreżżaħ … - il-kapaċità tal-ħażna … Rimarki tekniċi u opinjoni tad-Direttur tas-Sajd: … [1] L-applikazzjoni għandha tintbgħat fuq formola bil-Franċiż. -------------------------------------------------- PROTOKOLL Li jistabbilixxi d-drittijiet tas-sajd u l-kumpens finanzjarju għal perjodu ta' bejn it-8 ta' Awissu 1986 u s-7 ta' Awissu 1989 Artikolu 1 Mit-8 ta' Awissu 1986, għal perjodu ta' tlett snin, l-awtorizazzjonijiet tas-sajd mogħtija skond l-Artikolu 2 tal-Ftehim ikun kif ġej: 1. Dgħajjes tat-tkarkir - 12000 (tnax-il elf) grt kull xahar, medja annwali; 2. Tuna seiners friża - 45 dgħajsa; 3. Dgħajjes tat-tonn pole-and-line imxarrbin - 25 dgħajsa; 4. Longliners – sitt dgħajjes. Artikolu 2 1. Il-kumpens finanzjarju msejjaħ fl-Artikolu 8 tal-Ftehim għandu jkun, għall-perjodu msemmi fl-Artikolu 1, 8600000 (tmien miljuni sitt mitt elf) ECU, imħallsa fi tlett pagamenti f'sena. 2. L-użu li għalih se jintuża dan il-kumpens hu r-risponsabbilità unika tal-Gvern tar-Repubblika tal-Guinea. 3. Il-kumpens għandu jitħallas f'kont miftuħ f'istituzzjoni finanzjarja jew kwalunkwe għaqda oħra nominata mill-Gvern tar-Repubblika tal-Guinea. Artikolu 3 Fuq talba tal-Komunità, id-drittijiet tas-sajd imsemmija fl-Artikolu 1(1) jistgħu jiżdiedu b'pagamenti suċċessivi ta' 1000 grt kull xahar fuq medja annwali. F'dan il-każ, il-kumpens finanzjarju msejjaħ fl-Artikolu 2 għandu jiżdied proporzjonalment pro rata temporis. Artikolu 4 1. Il-Komunità għandha wkoll tagħti matul il-perjodu msemmi fl-Artikolu 1 sa' 350000 (tlett mija u ħamsin elf) ECU biex tgħin fil-finanzi ta' programmi xjentifiċi u tekniċi tal-Guinea (tagħmir, infrastruttura, eċċ.) biex titjieb l-informazzjoni dwar ir-riżorsi tas-sajd fiż-żona ekonomika esklussiva tal-Guinea. 2. L-awtoritajiet kompetenti tal-Guinea għandhom jibgħatu lill-Kummissjoni rapport dwar kif qed jiġu użati l-fondi. 3. Il-kontribuzzjoni tal-Komunità fil-programmi xjentifiċi u tekniċi ghandha titħallas f'kull okkazzjoni f'kont speċifikat mill-Uffiċċju tas-Segretarju ta' l-Istat tas-Sajd. Artikolu 5 Il-Komunità għandha tagħmilha eħfef għall-persuni ta' nazzjonalità tal-Guinea biex isibu post fi stabbilimenti ġo l-Istati Membri tagħha jew fl-Istati ACP u għandha tipprovdi għal dak il-għan, matul il-perjodu msemmi fl-Artikolu 1, 11 (ħdax) studju fuq tliet snin u għotja għal taħriġ fis-suġġetti varji xjentifiċi, tekniċi u ekonomiċi li huma marbuta mas-sajd. Tnejn minn dawn l-għotjiet ta' tliet snin, ekwivalenti għas-somma ta' mhux iżjed minn 55000 (ħamsa u ħamsin elf) ECU jistgħu jiġu użati għall-vjaġġi ta' studju u biex ikopru l-ispejjeż biex jipparteċipaw l-uffiċjali tal-Uffiċċju tas-Segretarju ta' l-Istat tas-Sajd f'konferenzi u seminars li jsiru fl-Istati Membri u l-Istati tal-ACP. Artikolu 6 Jekk il-Komunità tonqos milli tħallas il-pagamenti previsti f'dan il-Protokoll, il-Ftehim dwar is-sajd jista' jiġi sospiż. --------------------------------------------------